  Виталий Пронин   "Данъян" премия басьтӥзы Г. Бускин, Л. Королева, И. Кирилюк.Ужрад ортчиз 28-тӥ южтолэзе Ижысь ӟуч театрын.  Со нуналэ шаерамы культураын ужасьёс асьсэ нуналзэс пусйизы.«Калык крезьгур» номинациын адӟем карымон луиз Кизнер ёросысь Арвазь-Пельгалась «Кармыж уӵыос» ансамбльлэн кивалтӥсез Геннадий Бускин.- Премия басьтон шӧдтэк шорысь ӧй вал, 30 арлэсь ятыр та ансамблез нуисько ини, школаын крезьгурлы дышетӥсько, - шуэ усточи. - Пиналъёс арганэн шудыны шумпотыса ветло, эшшо но мылкыдзы ӝутске, кыӵе ке фестивальёсы потало, бадӟым эшъёссысылэсь шудэмзэс адӟо ке.«Калык кырӟан» номинациын премия басьтӥз Кияса культурая юртысь «Ашальчи» калык ансамблен кивалтӥсь Любовь Королёва. Киясаысь "Ашальчи" ансамбль.- Табере эшшо но золгес ужано луоз, - шуэ Любовь Николаевна. - Али Псковысь жингыртӥзы, «Соловьиная ночь» фестивале лыктыны куро. Премия сётӥзы тани,  уксёзэ ансамбльмы вылэ ик быдтомы.- Дояркаын ужакум, чаляк  скал кыскыса калы быре вал, 19 часлы репетицие одно вуттоно ук, - шуэ «Ашальчи» ансамбле ветлӥсь Надежда Данилова. - Кивалтӥсьмес туж гажаськом. Репетиция, концертъёс бере мылкыд  весь капчи луэ. Ми, ансамбле ветлӥсьёс, ог-огместы кема ум адӟиське ке, мӧзмыны кутскиськом. Кизнер ёросысь Арвазь-Пельгалась «Кармыж уӵыос» ансамбль.Сарапулысь купецъёслэсь коркаоссэс пичи макетъёсын ке но утьыны выре  Владимир Вострецов. Та понна со «Кибашлы» номинациын премиен  пусъемын. «Калык культура» номинациын усто луизы Вотка ёросысь Новый посёлокысь «Колядки» нылпи ансамблен кивалтӥсьёс Ирина но Анатолий Кирилюкъёс. «Калык эктонын» адӟем карымон луиз Кузебай Герд нимо гимназиысь удмурт калык эктонъя «Чебеляй» ансамбльлэн, кивалтӥсез Наталья Чиркова.Мария Векшина Туспуктӥз А. Горбунов Теги: данъян  